**"Аяулы күз, алтын күз!" фестивалі**

**Тақырыбы:** Аяулы күз, алтын күз!
**Мақсаты:** Алтын күз мерекесін өткізу. Күз туралы түсініктерін кеңейту. Балаларға мерекелік көңіл - күй сыйлау.
**Көрнекіліктер:** Залдың іші күз мерекесіне сай безендірілген. Жапырақтардың суреттері,үйшік.
**1-жүргізуші:**
Қуандырып біздерді
Мереке келді күз келді.
Кел жемісті алтын күз,
Кемелденсін ел енді.
**2-жүргізуші:**Құрметті қонақтар,балалар! Алтын күз мерекесіне қош келдіңіздер! Ел байлығын арттырған берекелі де, мерекелі күз мерекесі құтты болсын! Ендеше "Аяулы күз, алтын күз!" фестивалін бастаймыз.

Құттықтау сөзді директордың тәрбие ісі жөніндегі орынбасары Каскаева Л.Б береміз.

**1-жүргізуші:**

Жетті желмен алтын күз
Жеміс жинау салтымыз.
Жиып теріп болған соң
Той жасайды халқымыз.

Ендеше балаларымыздың тақпақтарын тыңдап көрелік:

**0"а" сынып**

Сап - сары маңай,
Сап - сары тоғай.
Соңғы әнін айтып,
Құс кетті қайтып.

\* \* \*

Алақай! Алақай!
Шаттанды балақай!
Күз түсті, дән пісті.
Айтамыз алғысты.

\* \* \*

**0"ә" сынып**

Қамба толды астыққа
Алғыс саған алтын күз.
Бір уыс дән шаштық та,
Қап - қап қауын алдық біз.

\* \* \*

Жеміс - жидек пісті,
Қамбаға астық түсті.
Қызу жұмыс басталып,
Жинап алды жан салып.

**1"а" сынып**

Күздің ққазан айында,

Алма, алмұрт піседі.

Жапырақтар сарғайып

Сыбдыр, сыбдыр түседі.

\* \* \*

Алтын, сары, қызыл, көк

Алуан-алуан жапырақ.

Күзгі бақта күлімдеп,

Көз тартады атырап.

**1"ә" сынып**

Келді міне күз,
Айнала сары түс.
Керемет, тамаша,
Қандай әсем күз.
\*\*\*
Көрініп еліме
Күндері мереке.
Келді ғой жеріме
Күз дейтін мереке.

**2-сынып**

Жеміс - жидек пісті,
Қамбаға астық түсті.
Қызу жұмыс басталып,
Жинап алды жан салып.

\*\*\*

Құстар қайтты ән салып,
Бұлт шарлады аспанды,
Қыс келеді жар салып
Күзгі суық басталды.

**3 "а" сынып**

Думан толы асқарлы
Күз мезгілі басталды.
Күз әуені кеп жетті,
Әнге бөлеп жастарды.
\*\*\*
Нұрға бөлеп өмірді,
Жырға бөлеп көңілді,
Жарқыраған сәулелі
Күз әуені төгілді.
**3 "ә" сынып**

Құстар қайтты ән салып,
Бұлт шарлады аспанды,
Қыс келеді жар салып
Күзгі суық басталды.

\*\*\*

Қарашы күз келді, күз келді
Жапырақ жауыпты іздерді.
Құс біткен керуен тізеді,
Қара бұлт қабағын түйеді.

**4 "а" сынып**

Көк майсалы көрікті
Алқаптағы көп егін
Бұл күндері киіпті
Сары жібек көйлегін.

Жел тынымсыз гуілдеп,
Болып кетті тым бұзық.
Шуылдайды тал, терек,
Жапырағын жұлғызып.

\*\*\*\*\*

Келді міне күз,
Айнала сары түс.
Керемет, тамаша,
Қандай әсем күз.

Жеміс-жидек пісті,
Қамбаға астық түсті.
Қызу жұмыс басталып,
Жинап алды жан салып.

**4 "ә" сынып**

Сарғайды тоғай,
Сап-сары маңай.
Соңғы әнін айтып,
Құс кетті қайтып.

Айнала жым-жырт,
Көк аспан сұрғылт.
Жер жыртқан тыңда
Трактор қырда.

Жапырақ ұшты,
Суық та түсті.
Сонда да бізге,
Қызық көп күзде.

\*\*\*\*\*\*

Күз келді, алақай!
Алтын келді далаға.
Дәні бітік бидайды,
Құйып жатыр қамбаға.

Молшылыққа бөлеген,
Күз айы неткен ырысты ең?
Біздерді қауыштыратын,
Ыстық ұя мектеппен.

**2-жүргізуші:**

- Ия балалар дұрыс айтасыңдар табиғаттың бізге берер байлығы мен берекесін сыйлайтын сары Алтын күзіміз тағы келді. Олай болса, мектепалды даярлық тобының орындауындағы «Жапырақтар» биін қабыл алыңыздар.
**1-жүргізуші:**Балалар бір дыбысты естідіңдер ме? Бұл орманда өмір сүретін Орманшы ата. Ол орманды қарауылдап қорғап жүреді. Біз қазір атаны қарсы алайық.
**Орманшы ата:**

-Сәлеметсіздер ме, балалар!Балалар, қазір қандай жыл мезгілі?Күзде ауа-райы қандай болады?Ағаштар қандай өзгеріске ұшырайды?Ендеше "Жапырақ жинау" ойының ойнайық.Әр сыныптан екі оқушыдан шықсын.
1.Ең еңбексүйгіш жәндік.

2.Қай жануарда қалта бар?

3.Қазір қандай ай?

4.7 мысықтың неше құйрығы бар?

5. Алтын түстес жыл мезгілі

6. 1 жылда неше ай бар?

7. Қазір жылдың қай мезгілі?

8.Сәбіз, пияз, қызылша, қызанақ, қиярды бір сөзбен қалай атаймыз?

9.Жыл мезгілдері нешеу?

10. Қысы, жазы бір түсте тұратын ағаш

11.Аспанның көз жасы

12.Қыста не жауады?

13.Жылататын көкеніс

14.Көп киімді көкеніс

**2-жүргізуші:-**Көрдіңіз бе,Орманшы ата? Біздің балалар өте көңілді әрі епті, жылдам және біздің балаларымыз сізге «Көңілді күн» әнін айтып,билеп береді.
**Орманшы ата:**

**-** Өте жақсы өнерлі балалар екен, көрініп тұр бәрі де ақылды балаларсыңдар.
Ал, мен әрі қарай ормандығы жұмысымды атқарайын. Сау болыңдар, балалар!
**Балалар:**

 - Рахмет сізге.Орманшы ата шығып кетеді.
**1-жүргізуші:**

##### Қызыл жасыл,сары алтындайЖапырақтар күздің көркіӘн салайык ,би билейікКүз әніне қосыла – деп сіздердің құрметтеріңізге 2-сыныптың "Күз жомарт" әнін тыңдаңыздар.

**2-жүргізуші:-**Балалар сонау алыстанКүз ханшайымы келіпті.
(осы кезде себетке толы жемістері бар «Күз ханшайымы» билеп кіреді.)
**Күз ханшайымы:**

-Сәлеметсіздер ме балалар! Сәлеметсіздер ме. қонақтар!
**Балалар:**

 -Салеметсіз бе!
**Күз ханшайымы:** Уа халайық, дархан далам армысың!
Табиғатым жаны жайсаң тал мүсін.
Ханшайымы күздің бүгін келіп тұр,
Алмақ болып бар халқымның алғысын.
Мен күзгі ханшайыммын сендерді көргеніме қуаныштымын. Мен сіздердің күз мересіне арналған фестивальдарыңызға арнайы келдім.Маған өнерлеріңді көрсетесіңдер ма?
Балалар: -Ия

**1-жүргізуші:**: Хош келдің,Күз ханшайымы! Төрлет. Біздің балалар әнде, тақпақта, биде билей алады. Біздің балалардың барлығы ақылды.
**Күз ханшайымы:**

**-** Ондай болса балалар мен сендерге жұмбақ жасырайын
1.Ағайынды бәрі,
 Шықса – жасыл
 Түссе – сары. Бұл не? (Жапырақ)

2. Алтын әлем,

 Берді сәлем **(**Күз)

3. Ат шаптырым аумағы,
 Байқалмайды салмағы.
 Мың кессең де ол мейлі,
 Жүреді, ұшып өлмейді. (Бұлт)

4. Қанаты жоқ – ұшады,
 Аяғы жоқ – қашады. (Жел)

5. Сырылдатады шәйнегін,
 Ұнатпаса да жұрт, мейлі.
 Тереземіздің әйнегін жуады,
 Бірақ сүртпейді. (Жаңбыр)

**2-жүргізуші:** Ән салыңдар күліңдер,
Жайнап гүлдей жүріңдер.
Күздің тойын тойлайық,
Би - билейік ойнайық.
Би: «Күзгі вальс» 3-сыныптардың оқушыларын қарсы алыңыздар.

**1-жүргізуші:**:

Шаршауды білмейміз
Көңілді би билейміз
Әсем сазды ән салып
Би билеуге дайынбыз-деп 4-сыныптардың оқушыларын биін тамашалаңыздар.

**Күз ханшайымы:**

**-** Өнерлі балалар екенсіңдер.

**Күз ханшайымы:**
Берекелі бақ - дәулет
Арта түссін тойланып,
Сау болыңдар, балалар
Келгенше жыл айланып.
Осы кезде әуен ойналады, күз ханшайымы қоштасып кетеді.
**Балалар:**

 -Қош бол, Күз ханшайымы!
**2-жүргізуші:** Күздің кереметі, байлығы өте көп. Күзде біздің дастарханымыз дәнді дақылдарға, көкөністерге, жеміс - жидектерге толы болады, бірақ осы байлыққа жету үшін көп еңбек ету керек. Міне балалар осымен «**"Аяулы күз, алтын күз!"**  атты фестивалі аяқталды.

"Жақсы ауылының №1 жалпы орта білім беретін мектебі" КММ

**Тақырыбы:"Аяулы күз, алтын күз!" фестивалі**

 **Сынып:**0-4

 **Өткізген:** Жалмурзина Н.А.

 Жанабергенова А.Е.

2023-2024 оқу жылы